Virgin Atlantic Airways| 

| IATA**VS** | ICAO**VIR** | Šaukinys**VIRGIN** |
| --- | --- | --- |

 |
| Įkurta | 1984 m. |
| Pagrindinis oro uostas | 
* Gatviko oro uostas
* Londono Hitrou oro uostas
 |
| Dažno keleivio programa | Flying Club |
| Lėktuvų skaičius | 40 ir 28 užsakyti |
| Maršrutai | 35 |
| Priklauso | Virgin Group |
| Būstinė | Krolis, JK Jungtinė Karalystė |
| Vadovybė |  :
* Richard Branson (Prezidentas)
* Stephen Murphy (Valdybos pirmininkas)
* Steve Ridgway (Vadovas)
 |
| Tinklalapis | www.virgin-atlantic.com |

**Virgin Atlantic Airways Limited** (*Virgin Atlantic*) – Jungtinės Karalystės oro linijų bendrovė, priklausanti Richardo Bransono „Virgin Group" įmonių grupei ir „Singapore Airlines" bendrovei. Pastarajai bendrovei priklauso 49 % įmonės akcijų, o „Virgin Group" įmonių grupei – 51 % akcijų.

„Virgin Atlantic" garsėja kaip itin aukšto lygio oro bendrovė, ypač daug dėmesio skirianti keleivių komfortui. Ši oro linijų bendrovė skraido ilgų atstumų reisais iš Londono į Šiaurės Ameriką, Karibus, Afriką, Vidurio Rytų šalis, Aziją ir Australiją. Iš kitų stambių oro linijų bendrovių „Virgin Atlantic" išsiskiria tuo, kad ji nevykdo jokių artimų skrydžių.

Kompanija turi **CAA Type A** licenciją – pagal ją įmonė gali vežti keleivius, krovinius ir pašto korespondenciją lėktuvais, kuriuose yra daugiau, nei 20 vietų. 2010 m. kompanija aptarnavo 5,3 milijonus keleivių ir pagal šį rezultatą tapo 8-tąja JK.

Istorija
--------

Pirmasis kompanijos skrydis įvyko 1984 m. birželio 22 d. iš Londono į Niuarką. „Virgin Atlantic" tapo pelninga jau po pirmųjų 12 veiklos mėnesių. Kompanija savo skrydžius vykdė tik birželio – rugsėjo mėnesiais – pačiu geriausiu laiku pagal keleivių skaičių.

1986 m. „Virgin Atlantic" įsigijo dar vieną „Boeing 747" lėktuvą ir pradėjo skrydžius į Majamį. Vėliau kasmet skrydžių skaičius vis augo: 1988 m. kompanija pradėjo skrydžius į Niujorką, 1989 m. – į Tokiją, 1990 m. – į Los Andželą, 1991 m. – į Bostoną ir 1992 m. – į Orlandą.

2000 m. kovą 49 % kompanijos akcijų buvo parduota „Singapore Airlines". Kiti 51 % – liko „Virgin Atlantic" rankose.

2002 m. birželio mėnesį bendrovė pradėjo naudoti antrą pasaulyje pagal skrydžių nuotolį keleivinį lėktuvą „Airbus A340". Šį lėktuvą „Virgin Atlantic" įsigijo pirmoji pasaulyje.

2005 m. spalio 31 d. kompanija savo lėktuvu skraidino 55 tonas humanitarinės pagalbos krovinį į žemės drebėjimo nuniokotą Pakistano sostinę Islamabadą.

2008 m. vasarį įmonė savanoriškai dalyvavo biodegalų bandymuose. „Virgin Atlantic" skraidino vieną savo „Boeing 747" lėktuvų iš Londono į Amsterdamą be keleivių ir su 20 % bendros galios, gaunamos iš biokuro. Kompanija paskelbė, kad ketina naudoti savo lėktuvuose biodegalus iš dumblių.

Flotilė
-------


**Virgin Atlantic Airways orlaiviai**| Lėktuvas | Valdomi | Užsakyti | Pasirinkti | Vietos | Pastabos |
| --- | --- | --- | --- | --- | --- |
| V | A | E | Viso |
| Airbus A330-300 | 3 | 7 | — | — | 59 | 255 | 314 | Iki 2012 m. |
| Airbus A340-300 | 6 | — | — | 34 | 35 | 171 | 240 | Iki 2013 m. |
|
| Airbus A340-600 | 19 | — | — | 45 | 38 | 225 | 308 |  |
| Airbus A380-800 | — | 6 | 6 | — | Nuo 2015 m. |
| Boeing 747–400 | 12 | — | — | 44 | 62 | 261 | 367 |  |
| 14 | 58 | 379 | 451 |
| Boeing 787-9 | — | 15 | 8 | — | Nuo 2014 m. |
| Viso | 40 | 28 | 14 |  |  |

Galerija
--------

* Airbus A340-300Airbus A340-300
* Airbus A340-600Airbus A340-600
* Airbus A340-600Airbus A340-600
* Boeing 747-400Boeing 747-400
* Boeing 747-400Boeing 747-400
* Boeing 747-400Boeing 747-400

Nuorodos
--------

* Žurnalas Veidas – „Virgin Atlantic" vs „British Airways": Dovydas prieš Galijotą Archyvuota kopija 2016-03-04 iš Wayback Machine projekto.

Išnašos
-------

|  |  |
| --- | --- |
|  | **Vikiteka: Virgin Atlantic Airways** – vaizdinė ir garsinė medžiaga  |

1. ↑  Bloomberg – Branson to Stay ‘Major’ Virgin Atlantic Holder as Partner Sought
2. ↑  Type A Operating Licence Holders
3. ↑  UK Airline Statistics: 2010 – annual
4. ↑  Airline in first biofuel flight